CELEX: 32018R0349
Language: hr
Date: 2018-03-08 00:00:00
Title: Provedbena uredba Komisije (EU) 2018/349 оd 8. ožujka 2018. o 282. izmjeni Uredbe Vijeća (EZ) br. 881/2002 o uvođenju određenih posebnih mjera ograničavanja protiv određenih osoba i subjekata povezanih s organizacijama ISIL-om (Da'esh) i Al-Qaidom

9.3.2018   
            
            
               HR
            
            
               Službeni list Europske unije
            
            
               L 67/28
            
         PROVEDBENA UREDBA KOMISIJE (EU) 2018/349
   оd 8. ožujka 2018.
   o 282. izmjeni Uredbe Vijeća (EZ) br. 881/2002 o uvođenju određenih posebnih mjera ograničavanja protiv određenih osoba i subjekata povezanih s organizacijama ISIL-om (Da'esh) i Al-Qaidom
   EUROPSKA KOMISIJA,
   uzimajući u obzir Ugovor o funkcioniranju Europske unije,
   uzimajući u obzir Uredbu Vijeća (EZ) br. 881/2002 od 27. svibnja 2002. o uvođenju određenih posebnih mjera ograničavanja protiv određenih osoba i subjekata povezanih s organizacijama ISIL-om (Da'esh) i Al-Qaidom (1), a posebno njezin članak 7. stavak 1. točku (a) i članak 7.a stavak 1.,
   budući da:
   
               (1)
            
            
               U Prilogu I. Uredbi (EZ) br. 881/2002 navode se osobe, skupine i subjekti na koje se odnosi zamrzavanje financijskih sredstava i gospodarskih izvora u skladu s tom uredbom.
            
         
               (2)
            
            
               Odbor za sankcije Vijeća sigurnosti Ujedinjenih naroda 6. ožujka 2018. odlučio je dodati tri unosa na popis osoba, skupina i subjekata na koje se primjenjuje zamrzavanje financijskih sredstava i ekonomskih izvora. Prilog I. Uredbi (EZ) br. 881/2002 trebalo bi stoga na odgovarajući način izmijeniti.
            
         
               (3)
            
            
               Kako bi se osigurala djelotvornost mjera predviđenih ovom Uredbom, ona bi trebala odmah stupiti na snagu,
            
         DONIJELA JE OVU UREDBU:
   Članak 1.
   Prilog I. Uredbi (EZ) br. 881/2002 izmjenjuje se u skladu s Prilogom ovoj Uredbi.
   Članak 2.
   Ova Uredba stupa na snagu na dan objave u Službenom listu Europske unije.
   
      Ova je Uredba u cijelosti obvezujuća i izravno se primjenjuje u svim državama članicama.
      Sastavljeno u Bruxellesu 8. ožujka 2018.
      
         
            Za Komisiju,
         
         
            u ime predsjednika,
         
         
            Voditeljica Službe za instrumente vanjske politike
         
      
   
   
      (1)  SL L 139, 29.5.2002., str. 9.
   
   
      PRILOG
      Prilog I. Uredbi (EZ) br. 881/2002 mijenja se kako slijedi:
      
                  1.
               
               
                  Sljedeći se unosi dodaju pod naslov „Fizičke osobe”:
                  
                              (a)
                           
                           
                              
                                 „Salim Mustafa Muhammad Al-Mansur (također poznat kao: (a) Salim Mustafa Muhammad Mansur Al-Ifri; (b) Saleem Al-Ifri; (c) Salim Mansur Mustafa; (d) Salim Mansur; (e) Hajji Salim Al-Shaklar). Datum rođenja: (a) 20.2.1962. (b) 1959. Mjesto rođenja: (a) Bagdad, Irak; (b) Tel Afar, Ninivska provincija, Irak. Državljanstvo: iračko. Br. putovnice: Irački broj A6489694, izdana 2.9.2013. (istječe 31.8.2021.). Broj nacionalnog identifikacijskog dokumenta: (a) iračka nacionalna osobna iskaznica 00813602, izdana 18.9.2011.; (b) iračka potvrda iračkog državljanstva 300397, izdana 25.6.2013. Adresa: (a) 17 Tamoz, Mosul, Irak (prethodna adresa); (b) Tel Afar – Al-Saad, Mosul, Irak (prethodna adresa). Ostale informacije: Fizički opis: boja kose: crna; boja očiju: boja meda; visina: 170 cm; govori arapski jezik. Datum uvrštenja na popis iz članka 7.d stavka 2. točke (i): 6.3.2018.”
                              
                           
                        
                              (b)
                           
                           
                              
                                 „Umar Mahmud Irhayyim Al-Kubaysi (također poznat kao: (a) Umar Mahmud Rahim al-Kubaysi; (b) Omar Mahmood Irhayyim Al-Fayyadh; (c) Umar Mahmud Rahim; (d) Umar Mahmud Rahim Al-Qubaysi; (e) Umar Mahmud Al-Kubaysi Arhaym; (f) Umar Mahmud Arhaym; (g) Omar Mahmood Irhayyim; (h) Omar Mahmood Irhayyim Al-Fayyadh Al-Kobaisi; (i) Umar al-Kubaysi). Datum rođenja: (a) 16.6.1967.; (b) 1.1.1967. Mjesto rođenja: Al-Qaim, provincija Al-Anbar, Irak. Državljanstvo: iračko. Br. putovnice: irački broj A4059346, izdana 29.5.2013. u Bagdadu, Irak (istječe 27.5.2021.). Broj nacionalnog identifikacijskog dokumenta: (a) iračka nacionalna osobna iskaznica 00405771, izdana 20. svibnja 2013. u Iraku; (b) iračka potvrda iračkog državljanstva 540763, izdana 13.2.1984. Adresa: Al-Qaim, provincija Al-Anbar, Irak. Ostale informacije: Fizički opis: spol: muški, boja kose: crna; visina: 175 cm; govori arapski jezik. Datum uvrštenja na popis iz članka 7.d stavka 2. točke (i): 6.3.2018.”
                              
                           
                        
            
                  2.
               
               
                  Sljedeći se unos dodaje pod naslov „Pravne osobe, skupine i subjekti”:
                  „Al-Kawthar Money Exchange (također poznat kao: (a) Al Kawthar Co.; (b) Al Kawthar Company; (c) Al-Kawthar Hawala). Adresa: Al-Qaim, provincija Al-Anbar, Irak. Ostale informacije: Mjenjačnica u vlasništvu Umara Mahmuda Irhayyima al-Kubaysija od sredine 2016. Osnovana 2000., broj dozvole 202, izdana 17.5.2000. i nakon toga povučena. Datum uvrštenja na popis iz članka 7.d stavka 2. točke (i): 6.3.2018.”